ପୃଥିବୀ ବ୍ୟତୀତ ଏଠାରେ ବି ରହିଛି ଜୀବନ ସତ୍ତା, ଏହି ଗ୍ରହରେ ଦେଖିବାକୁ ମିଳିଲା ମସରୁମ୍ - Prameya News7\nପୃଥିବୀ ବ୍ୟତୀତ ଏଠାରେ ବି ରହିଛି ଜୀବନ ସତ୍ତା, ଏହି ଗ୍ରହରେ ଦେଖିବାକୁ ମିଳିଲା ମସରୁମ୍\n8/05/2021 at 7:01 PM\nନୂଆଦିଲ୍ଲୀ ୮।୫ଃ ମଙ୍ଗଳ ଗ୍ରହ କିଛି ସମୟ ଧରି ଲୋକଙ୍କ ଆକର୍ଷଣର କେନ୍ଦ୍ରବିନ୍ଦୁ ପାଲଟିଛି । ଭାରତ, ଚୀନ୍, ଆମେରିକା ବ୍ୟତୀତ ଅନେକ ଦେଶ ମାର୍ସ ମିଶନ ଅଧିନରେ ନିଜ ନିଜର ଉପଗ୍ରହ ପଠାଉଛନ୍ତି । ଟେସଲା ସିଇଓ ଏଲନ୍ ମସ୍କ ଆସନ୍ତା କିଛି ବର୍ଷ ମଧ୍ୟରେ ସେଠାକୁ ମଣିଷ ପଠାଇବାର ପ୍ରସ୍ତୁତ ଜାରି ରଖିଛନ୍ତି । ଏହି ସମୟରେରେ ବୈଜ୍ଞାନିକମାନେ ଏହି ଗ୍ରହକୁ ନେଇ ଏକ ନୂଆ ଦାବି କରିଛନ୍ତି । ସେମାନେ ମଙ୍ଗଳ ଗ୍ରହରେ ମସରୁମ୍ ମିଳିଥିବାର ଦାବି କରିଛନ୍ତି ।\nଚାଇନିଜ୍ ଏକାଡେମୀ ଅଫ୍ ସାଇନ୍ସର ମାଇକ୍ରୋବାୟୋଲୋଜିଷ୍ଟ ଡାକ୍ତର ଜିନଲୀ ଓ୍ବି, ହାର୍ଭାର୍ଡ ସ୍ମିଥସୋନିୟନ୍ ର ଜ୍ୟୋତିର୍ବିଜ୍ଞାନୀ ଡ. ରୁଡୋଲ୍ଫ ସ୍କ୍ଲିଡ୍ ଏବଂ ଡ. ଗ୍ରାବିୟାଲ୍ ଜୋସେଫ ଦାବି କରିଛନ୍ତି ଯେ ସେମାନଙ୍କୁ ମଙ୍ଗଳ ଗ୍ରହରେ ମସରୁମ୍ ମିଳିଛି । ନାସାର କ୍ୟୁରୋସିଟି ରୋଭର ଦ୍ବାରା ଜାରି କରାଯାଇଥିବା ଫଟୋଗୁଡିକ ଉପରେ ଗବେଷଣା କରିବା ପରେ ସେମାନେ ଏହା କହିଛନ୍ତି । କ୍ୟୁରୋସିଟି ରୋଭର ୬ ଅଗଷ୍ଟ ୨୦୧୨ ରେ ମଙ୍ଗଳ ଗ୍ରହରେ ପହଞ୍ଚିଥିଲା   । ସେଠାରୁ ଲଗାତର ଭାବରେ ନାସାକୁ ଫଟୋ ଏବଂ ରିସର୍ଚ ସାମଗ୍ରୀ ପଠାଉଛି ।\nକ୍ୟୁରୋସିଟି ରୋଭର ଦ୍ବାରା ପଠାଯାଇଥିବା ଫଟୋରେ ମଙ୍ଗଳ ଗ୍ରହର ଉତ୍ତର ଏବଂ ଦକ୍ଷିଣ ଗୋଲାର୍ଦ୍ଧରେ କଳା ରଙ୍ଗର ଗୋଲ୍ ଚ୍ୟାନେଲଗୁଡିକ ଦେଖିବାକୁ ମିଳିଛି । କେତେକ ବୈଜ୍ଞାନିକଙ୍କ ଟିମ୍ କହିଛନ୍ତି ଯେ, ସେଗୁଡିକ ଫଙ୍ଗସ୍, ମସ୍ ଏବଂ ଶୈବାଳର କଲୋନୀ, ଯାହାଦ୍ବାରା ଏହା ସ୍ପଷ୍ଟ ହେଉଛି ଯେ ମଙ୍ଗଳ ଗ୍ରହରେ ଜୀବନର ସମ୍ଭାବନା ଅଛି । ଏହି ବୈଜ୍ଞାନିକମାନେ ଦାବି କରନ୍ତି ଯେ ଏହି ମସରୁମ୍ କିଛି ସମୟ ପରେ ଅଦୃଶ୍ୟ ହୋଇଯାଏ ଏବଂ ପୁନର୍ବାର ବଢିଥାଏ । ଅପ୍ରେଲ ୨୦୨୦ରେ ଆର୍ମଷ୍ଟ୍ରଙ୍ଗ୍ ଏବଂ ଜୋସେଫ ସେମାନଙ୍କ ରିସର୍ଚରେ ଦାବି କରିଥିଲେ ଯେ ମଙ୍ଗଳ ଗ୍ରହରେ ମସରୁମ୍ ଦେଖିବାକୁ ମିଳିଥାଏ ।
